**Årsberetning for 2023**

**Styret har bestått av**:

Kristin M Kongelf - leder

Sigbjørn Haug - sekretær

Oddvar Nereng - kasserer

Svein Ekerhaugen - styremedlem

Ola Klette - styremedlem

Marit Ekerhaugen - styremedlem, gjeterhundansvarlig

Steinar Lyshaug - vara

Norsk sau og geit er en faglig medlemsorganisasjon for folk med sau, geit og gjeterhund.

NSGs hovedmål:

NSG skal være småfeholdernes viktigste interesseorganisasjon og kunnskapsformidler

• Bærekraftig produksjon basert på mest mulig norske fôrressurser, med god dyrevelferd og godt smittevern

• Trygge beiteretten og sikre utnyttingen av den

 • Sunne, produktive og arbeidseffektive avlsdyr

 • Økt bruk av gjeterhund

• Småfenæringa skal ha et positivt omdømme

 • Økt forbruk av norske småfeprodukt

 • Lønnsomheten i småfeholdet skal være minst på linje med gjennomsnittet i samfunnet

• Bygge organisasjonen nedenifra grasrota

Disse målene har vi tatt med oss inn i våre styremøter.

Styret har hatt fire styremøter i 2023. Før hvert møte har det blitt sendt ut informasjon til alle medlemmene slik at vi i styret kan få innspill. Referat fra disse møtene legges ut på vår facebookside, samt sendes på mail til alle medlemmer.

Leder har også deltatt på regionmøte og ledermøte i Oppland sau og geit.

Vi bruker facebook og mail som kommunikasjonsform til alle medlemmene.

Hovedfokuset til styret har i år vært å tilby medlemsmøter og aktiviteter ut fra våre medlemmer sine ønsker samt gjøre vårt beste for å dekke NSG sine mål.

**Aktiviteter i laget 2023:**

Året 2023 har vært meget innholdsrikt. 64 arrangement har blitt lagt ut i løpet av året. I tillegg til dette har det blitt gjennomført gjeterhundtreninger og kadaverhundtreninger som ikke har blitt annonsert. Dette fordi flere syns det er trygt i starten å kunne trene litt alene uten mange tilskuere.

**Bytting av vedder:**

Tilbudet om veddebytting på facebook har fortsatt også i år. Dette kan med fordel brukes mer.

**70 års jubileum:**

I januar feiret vi Snertingdal sau og geit sitt 70 års jubileum.

Det ble servert lammeskank fra Gynther Flått med tilbehør.

Etter maten ble det servert kaker og kaffe.

Leder holdt tale, flere delte også historier fra Snertingdals sau og geit sine 70 år.

Alle medlemmene fikk et glass med Snertingdal sau og geit sitt lammekrydder med oppfordring om å spise mer lam, servere mer lam og være stolte av vår egen produksjon.

Vi har medlemmer som har vært med i laget i 40 år. Disse fikk en utmerkelse i form av en postkasse med maleri av sine egne sauer. Disse medlemmene er Leif Ragnar Nyseth, Even Klette, Alf Nereng og Torgeir Schjager Sveum.

Postkassene ble malt av Tone Jakobsen fra Kvikne i Gudbrandsdalen.

Dette ble en hyggelig kveld, gode historier ble delt, og ikke minst ble det en idémyldring om ønsker for veien videre for Snertingdal sau og geit.

**Fostertelling:**

I år ble fostertellingen arrangert som en dugnad.

12 besetninger ble med, og totalt 1284 søyer ble scannet denne helgen.

Både lørdag og søndag ble det et felles måltid. Dette ble en sosial helg. Flere fikk besøkt fjøs de aldri hadde vært i før. Fordelen med å gjøre det på denne måten er at ingen trenger å leie inn hjelp.

**Vårmøte:**I mars hadde vi vårmøte.

29 medlemmer fra Snertingdal, Nordre land, Søndre land, Vardal og Biri deltok på dette møtet. Styret åpnet dagen med å fortelle litt om hva som har skjedd i laget i år og hvilke planer vi har for resten av året.

Dyrlege Johanne Sørby fra Biri dyreklinikk holdt et godt og viktig foredrag om: ulike parasitter (snyltere) som finnes på sau i vårt område, hva disse gjør med sauene, retningslinjer for når de ulike aldersgruppene skal behandles og med hva, rutine på prøvetaking i forkant av behandling og status vaksinering vår 2023.

[Hans Erling Ringvold](https://www.facebook.com/groups/1053744924990836/user/100015259926574/?__cft__%5b0%5d=AZUI52wi_bIk315AvQvjLKB-hVhEawJfnC2wiucVcAGy0JXcgQ7xCe0quGtEQPuI11FXGlCmHXpSDiQHidJ4wx5P5Rs83KvPJ1-sua-nzrbTt7QvtAa0SxGFK8wdh4_29PTkYDaqoye0eHB2ffzfAaLlAExBOJfNoRDEwfUEvN7VlYfkJGuhg7LFMquEPRsjhZ0&__tn__=-%5d-UK-R) fortsatte med et innlegg om hvordan han gjør det hos seg under lamming. Han snakket om kopplam, adopsjon og lamming generelt.

[Eirik Kolbjørnshus](https://www.facebook.com/groups/1053744924990836/user/100003812951837/?__cft__%5b0%5d=AZUI52wi_bIk315AvQvjLKB-hVhEawJfnC2wiucVcAGy0JXcgQ7xCe0quGtEQPuI11FXGlCmHXpSDiQHidJ4wx5P5Rs83KvPJ1-sua-nzrbTt7QvtAa0SxGFK8wdh4_29PTkYDaqoye0eHB2ffzfAaLlAExBOJfNoRDEwfUEvN7VlYfkJGuhg7LFMquEPRsjhZ0&__tn__=-%5dK-R) fra Nortura holdt et foredrag om lamming, foring frem mot lamming, foring etter lamming og holdvurdering.

Til lunsj serverte vi hamburgere.

Vi avsluttet dagen med et fjøsbesøk hos [Odd Magne Ulsakerhaugen](https://www.facebook.com/groups/1053744924990836/user/100005778155659/?__cft__%5b0%5d=AZUI52wi_bIk315AvQvjLKB-hVhEawJfnC2wiucVcAGy0JXcgQ7xCe0quGtEQPuI11FXGlCmHXpSDiQHidJ4wx5P5Rs83KvPJ1-sua-nzrbTt7QvtAa0SxGFK8wdh4_29PTkYDaqoye0eHB2ffzfAaLlAExBOJfNoRDEwfUEvN7VlYfkJGuhg7LFMquEPRsjhZ0&__tn__=-%5dK-R) og [Liv Marit Nereng Ulsakerhaugen](https://www.facebook.com/groups/1053744924990836/user/1233662744/?__cft__%5b0%5d=AZUI52wi_bIk315AvQvjLKB-hVhEawJfnC2wiucVcAGy0JXcgQ7xCe0quGtEQPuI11FXGlCmHXpSDiQHidJ4wx5P5Rs83KvPJ1-sua-nzrbTt7QvtAa0SxGFK8wdh4_29PTkYDaqoye0eHB2ffzfAaLlAExBOJfNoRDEwfUEvN7VlYfkJGuhg7LFMquEPRsjhZ0&__tn__=-%5dK-R).

De viste frem flere gode løsninger i sitt fjøs.

**Gjeterhund**

**Et av NSG sine hovedmål er: *Økt bruk av gjeterhund***

Vi har tatt dette på alvor og er nå stolte av tilbudet som tilbys i Snertingdal.

Vi har vår egen gjeterhundkontakt i laget. Dette er Marit Ekerhaugen, som har over 20 års erfaring med bruk av gjeterhund. Hun har ansvaret for organisering av kurs, treninger og å ta imot nye ekvipasjer. Dette står det stor respekt av, og mye fritid og penger blir brukt for at andre skal lykkes.

I 2023 har vi tilbudt 27 fellestreninger. I tillegg til dette har vi et åpent tilbud om å trene alene. Dette fordi det kan gi en trygg start for nye ekvipasjer.

De fleste som har gjeterhund er enige om at de er ferdige med å ha sau om de ikke har hund.

Før man kommer dit at man føler dette så kan man møte på tanker som «hvorfor begynte jeg med dette? «Jeg får det ikke til»

Veien for å få til sin første gjeterhund kan være lang.

Vi i Snertingdal sau og geit prøver derfor å legge til rette som best vi kan for at du skal lykkes.

I Snertingdal har vi et godt tilbud for de med gjeterhund. Dette har blitt en aktivitet i laget som har gitt store ringvirkninger for hele laget. Med ringvirkninger mener vi at dette miljøet har ført til at flere og flere blir med også på de andre arrangementene som arrangeres i laget.

Miljøet som har blitt skapt her er viktig og unikt. Det er viktig fordi her deles mange kaffekopper i løpet av et år. Disse kaffekoppene er samlende og det gir oss tid til å se hverandre.

Stundene vi deler har alltid vært og vil alltid være viktige. Denne tiden vi får sammen som kollegaer er viktig for vår psykiske helse. Vi ser hverandre, tar vare på hverandre og er der for hverandre.

Det at vi kjenner hverandre godt håper vi vil være til hjelp for å avverge kriser eller til hjelp om kriser skulle oppstå.

Flere og flere starter med sin første hund og da er det å tilhøre et trygt og inkluderende miljø viktig.

Vi er veldig heldige at vårt medlem Egil Lomsdalen er både instruktør og dommer. Han gir mye til laget ved at han kommer med gode tilbakemeldinger på treninger og deler villig av sin kunnskap med oss andre. Om man følger med når han trener sine hunder vil man kunne tilegne seg mye kunnskap.

Nå er det tre ulike treningsbaner som tilbys. Den ene banen er hos Kristin og Sigbjørn, den andre banen er hos Marit og Svein og den siste banen er hos Egil og Inger.

Treningsfasilitetene er en viktig del av det å få til en brukbar gjeterhund, men vel så viktig er et godt miljø. Et godt miljø skapes når alle kan få hjelp. Dette har vært veldig viktig for oss. Om du har kunnskap du kan dele så skal den deles. Alle skal få hjelp om de trenger det.

En av medlemsfordelene til NSG er:

*Tilbud om gjeterhundkurs.*

Vi har derfor i år gitt et tilbud om en kursrekke på tre. Instruktørene i år har vært Egil Syversbråten, Siv Hilde Bulling og Egil Lomsdalen.

Vi har sett god utvikling hos de ekvipasjene som deltar på alle kursene og trener i mellom kursene.

Medlemmene ønsker de samme instruktørene også i 2024. Vi har planlagt tre kurs også i 2024.

**Regionmøte OSG:**

**Innsamling av ull.** Også i år har det blitt organisert innhenting av ull for levering til Norilia, med to henteplasser i dalen. Furuseth henter direkte på gårdene for sine produsenter.

**Årsmøte i Oppland sau og geit:**

 7 medlemmer fra Snertingdal sau og geit deltok på årsmøtehelg på Spitsbergseter.

Dette ble en innholdsrik helg med flere gode foredrag. Under lørdagens middag ble vi kåret til Opplands beste lokallag. Førsteplassen delte vi med Nordre Land sau og geit.

**Lamming:**

For å holde litt kontakt med hverandre denne tiden oppfordret vi alle til å legge ut bilder fra sin lamming.

Dette resulterte i mange bilder og flere heiarop.

Marit og Svein inviterte til lammekaffe.

Dette er en hektisk tid for oss alle, men det er viktig å ta seg tid til slike sammenkomster.

Det å treffe kollegaer gir energi.

Vi fikk først en omvisning i fjøset, før det ble servert kaffe og vafler på verandaen.

**Sommerfest:**

I juni arrangerte vi sommerfest for lagets og nabolagets medlemmer. Dette for å feire overstått lamming og slipp i utmark.

Etter en lang lamming var det fint å se hverandre igjen.

Denne kvelden serverte vi grillet pinnekjøtt.

Flere trente gjeterhund denne kvelden og som avslutning hadde vi en sauequiz. Denne engasjerte og nivået på spørsmålene ga mestringsfølelse for oss alle.

**Tilsynsturer:**

I sommer ble det arrangert tilsynsturer. Alle styremedlemmene fikk i oppgave å arrangere hver sin tur i sine beiteområder.

Det ble gjennomført 3 turer i sommer.

Målet med turene var:

- synlighet i terrenget for bygda, hyttefolk og turgåere.

- tilsyn med dyra i terrenget

- bondens psykiske helse; vi ser hverandre - snakker med hverandre.

- bondens fysiske helse

- Kadaverhundtrening, søk

**Fenalår:**

Som et ledd i et av NSG sine hovedmål;

*Økt forbruk av norske småfeprodukt,* ønsker vi å starte med oss selv og vår bruk av våre egne produkter.

Vi arrangerte derfor arrangementet «lag ditt eget fenalår»

Vi startet dagen med en liten gjennomgang av historien til fenalåret, og ulike måter å få til et fenalår på.

Vi fortsatte så med å skjære ut isbeinet. Dette viste seg å være litt vanskeligere enn først antatt for noen av oss. Øvelse gjør mester!

Lårene ble så saltet, (og noen krydret) før de ble lagt ned i grovsalt.

Dette frister til gjentakelse. Kanskje vi også kan lage vårt eget pinnekjøtt neste år?

Dagen ble avsluttet med fenalår, flatbrød og rømme. Sammen med god landbruksprat mellom kollegaer ble det avslutningen for en fin dag.

**Hvordan få til bedre økonomi i din besetning:**

Her dekker vi to av NSG sine hovedmål:

*Sunne, produktive og arbeidseffektive avlsdyr* og

*Lønnsomheten i småfeholdet skal være minst på linje med gjennomsnittet i samfunnet.*

Eirik Kolbjørnshus fra Nortura hadde dette foredraget for oss. Han hadde med seg tall fra sauekontrollen til to ulike besetninger i våre områder.

Etter et lite foredrag fra Eirik delte vi oss inn i fire grupper.

Gruppene fikk i oppgave å se på ulike forbedringspotensialer hos de to besetningene.

Etter endt gruppearbeid ble det gode diskusjoner på hvordan vi alle kan bedre økonomien i saueholdet.

23 medlemmer fra Snertingdal og Nordre land sau og geit fikk en lærerik kveld.

**SNO:**

I november hadde vi et medlemsmøte med SNO.

To ansatte fra SNO ga oss god informasjon om hva vi som sauebønder skal gjøre ved et rovdyrangrep.

Vi fikk her informasjon om hvordan hva vi skal gjøre og hva vi ikke skal gjøre ved funn av et kadaver.

De ga oss også en innføring i hundens viktige rolle som kadaverhund og sporhund.

**Juleavslutning:**

23 medlemmer fra Snertingdal og Nordre land sau og geit og Nes møttes i Skogstykje for et sosialt samvær.

Vi serverte smalahove, pinnekjøtt, sauepølse, svineribbe og julepølse.

Flere hadde aldri smakt smalahove før, de fikk seg en positiv overraskelse.

Under middagen fikk Svein og Marit et nytt bilde til brakka i Skogstykje.

På bildet var det brodert: «Den som gir seg er en dritt»

Dette har blitt uttalt flere ganger i løpet av de siste årene under hundetrening. Det handler om at alle møter utfordringer og motstand. Det viktige er å holde ut og bare fortsette.

Etter middag ble det gjeterhundtrening for de som hadde med seg hund, og litt markeringstrening for en ny kadaverhund.

Nissen tok seg også en tur, til glede for små og store barn

**Radiobjeller**: Gunhild Landgraff hadde også i år jobben med å samle inn og dele ut radiobjeller. Etter Gunhild sin bortgang vil Snertingdal sau og geit fortsette med denne jobben.

**Kåring:**

I år søkte vi i Snertingdal om å ha kåring. Dette var tidligere et årlig arrangement i regi av Snertingdal sau og geit.

Forrige gang vi arrangerte dette var i 2020. Dette ble et bra arrangement takket være en ivrig dugnadsgjeng.

Det stilte totalt 12 besetninger med totalt 69 lam. Rasene som stilte var NKS, Dala, Gammalnorsk spælsau, Farga spælsau og Blæs.

44 av disse ble kåret. De fire beste totalt ble vist frem helt til slutt.

Frode Rudland og Bjørn Even Stenberg dømte i dag, og ga de som ønsket god informasjon om hva de så etter på hver rase

Laget solgte fårikål, kaffe og kaker. Dette ble veldig populært på en kald høstdag.

To medlemmer i laget hadde også sitteunderlag og skinn for salg.

Snertingdal sau og geit hadde kun 2 besetninger på kåring.

Styret vil ta en vurdering på hvor ofte vi skal søke om kåringer fremover. Noen ønsker at dette skal være årlig i Snertingdal.

**Kadaverhund:**

I Snertingdal sau og geit har det blitt et aktivt miljø for kadaverhund.

Det har lenge vært et behov for flere ekvipasjer. Til å hjelpe oss med å få til dette har vi hatt stor nytte av vårt medlem Trine Rudstaden sin kompetanse. Hun har 11 års erfaring med bruk av kadaverhund, og har stilt opp på alle treningene som har vært gjennomført.

I 2023 har vi hatt 15 treninger, gpstrening og møte angående rapportskriving og basecamp (kartprogram).

I tillegg til dette har vi i samarbeid med Austtorpåsen beitelag gjennomført et kurs og godkjenningsprøve. Kurset og prøven ble gjennomført med Jonny Mathiesen fra Norske kadaverhunder.

På denne prøven stilte det 11 ekvipasjer. 6 av disse ble godkjente kadaverhundekvipasjer.

De nye godkjente ekvipasjene ble

**Snertingdal:**

[Sigbjørn Haug](https://www.facebook.com/groups/1053744924990836/user/612880096/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R) med Ayla

[Kristin Marcussen Kongelf](https://www.facebook.com/groups/1053744924990836/user/859725014/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R) med Roxie

**Fra Nordre Land:**

[Hanna Nereng Ulsakerhaugen](https://www.facebook.com/groups/1053744924990836/user/100005269355400/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R) med Troja

[Liv Marit Nereng Ulsakerhaugen](https://www.facebook.com/groups/1053744924990836/user/1233662744/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R) med Troja

**Nes på Hedemarken:**

[Trude Jørgensen](https://www.facebook.com/groups/1053744924990836/user/100014163784192/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R) med Berta

**Etnedal:**

[Kamilla Lysaker](https://www.facebook.com/groups/1053744924990836/user/100007979073023/?__cft__%5b0%5d=AZXA-L9SzXA9BCU9EoPVO5rhbDQpTJr8bXNCZjZ0FMAygJGK0XwMJBOpDGrRxL6XkPFl5KO1HQ-xDKB8ce8ymwpZxk2aCDI6vViaGlhZi9gdfH9WnFMfrc7_RpBejlO_B19P5Slf_8vx7NfRaVjW8snTFp7Hxu_-lnOy2ZzX0ELtG8L_1ZRNkZ7cDJ7PSYq5ipc&__tn__=-%5dK-R)

Målet for 2024 blir å arrangere nytt kurs og godkjenningsprøve for nye ekvipasjer. Vi har da søkt om FKT-midler direkte til laget. Dette for enklere å kunne arrangere prøver og kurs.

**Skinnsøm og trykkekveld:**

I 2023 har laget gjennomført flere trykkekvelder med kursholder.

Anne – Kristin Marken har gitt oss en innføring i trykking på skinn. Dette har blitt mer og mer populært for hver gang vi arrangerer dette.

Dette er en fin måte å utnytte skinn fra egen gård, og flere har fått erfare hvor lett det er å trykke på skinn.

Mål for 2024 er å danne en egen trykkegruppe innad i Snertingdal sau og geit. Dette vil være en gruppe hvor alle har med sine trykkblokker til felles bruk.

**Medlemstall:**

I 2023 har medlemstallet økt med 13 medlemmer.

Vi har nå 36 medlemmer.

Vi må fortsette å jobbe for at alle som driver med sau, geit og gjeterhund ønsker å være medlem av NSG. Vi må også huske på at vi er raseklubben til Border Collie.

Vi takker alle medlemmer for et flott år.

For styret i Snertingdal Sau og Geit

Kristin M Kongelf Oddvar Nereng Ola Klette

Svein Ekerhaugen Sigbjørn Haug Marit Ekerhaugen